|  |  |  |
| --- | --- | --- |
| **A tantárgy megnevezése** | **Kód** | **Kreditszám:** |
| Kutatásmódszertan | LMB\_TD102G2 | 2 |
| **A tantárgyért felelős szervezeti egység** | **A kurzus jellege** | **Kontaktóraszám:**  |
| EKF BTK Történelemtudományi Intézet | Szeminárium | 30 |
| **Előfeltételek** | **Az értékelés formája** |  |
|  | Gyakorlati jegy |  |
| **Cél:**A hallgató a félév során sajátítsa el a kutatási téma helyes megválasztásának, a munkaterv elkészítésének, ütemezésének, valamint a szakirodalom és a források számbavétele után a kútfők kritikus feldolgozásának módszertanát. Ismerje meg a történeti szakmunka műfajait, megírásának alapvető szabályait. Készüljön fel a tudományos vitában való érvelésre, álláspontja logikus kifejtésére és megvédésére.**Tartalom:**1., A tudományos kutatás: a megismerés lehetőségei és korlátjai.2., A történetíró és a múlt valósága: közelítési módok, gondolkodási modellek, paradigmák.3., A kutatási terv: a munka célja, a kutatás tárgyának megválasztása, tér-és időhatárainak kijelölése, a kutatómunka ütemezése.4., A szakirodalom számbavétele: bibliográfiák, szakfolyóiratok, repertóriumok, periodikák, tanulmánykötetek, monográfiák használata az anyaggyűjtés során.5., A forrásőrző intézmények és a források számbavétele: könyvtárak, kézirattárak, levéltárak, gyűjtemények, múzeumok. Forráspublikációk és levéltári anyagok. A levéltárak fond és állagjegyzékének használata.6., Primer és secunder források. Oral history. Kvantitatív és kvalitatív adatsorok. Adatgyűjtés, jegyzetelés, anyagrendezés. Forrásértelmezés, forráskritika, ellenőrző források.7., Az összefüggések felfedezése és megértése. Következtetések: a kutatás induktív és deduktív módszere.8., Az összehasonlítás módszertana: az egyedi és az általános a történelemben.9., A történelmi szakmunka műfajai és megírásának szabályai: forráspublikáció, közlemény, tanulmány, recenzió, szöveggyűjtemény, tanulmánykötet, monográfia.10., Az írásmű felépítése: címadás, a csomópontok kijelölése, terjedelem, logikai sorrend, tények, összefüggések, következtetések, összefoglalás, tartalomjegyzék. 11., Mellékletek: térképek, ábrák, táblázatok, diagramok szerkesztésének szabályai, a szövegközi szemléltetés alapelvei.12., Stílus, nyelvhelyesség, szabatos fogalomhasználat. Kutatási etika, hivatkozás, idézés, jegyzetapparátus.13., A tudományos vita. Tények, következtetések, érvek, hipotézisek.**Módszerek:** projektor és falitérkép használata, tanári előadás, szemináriumi dolgozat**Követelmények, a tanegység teljesítésének feltételei:** Zárthelyi és szemináriumi dolgozat |
| **Kötelező olvasmányok:**1. Earl Babbie: *A társadalomtudományi kutatás gyakorlata.* Bp., 2003.
2. Erdmann Gyula szerk.: *Rendi társadalom-polgári társadalom 2. Society of orders-bourgeois society 2. Kutatás-módszertan.* Gyula, 1989.
3. Tomcsányi Pál: *Általános kutatásmódszertan.* Gödöllő, Bp.,. 2000.

**Ajánlott irodalom:**1. Dóka Klára:*Levéltári ismeretek. Oktatási segédanyag a segédlevéltáros tanfolyamok hallgatói részére.* Bp., 2002.
2. Kenyeres István szerk.: A történeti források kiadásának módszertani kérdései. *Fons,* 2000/1.
	1. Kosáry Domokos: *Bevezetés Magyarország történetének forrásaiba és irodalmába. Általános rész. 1. Könyvtárak és bibliográfiák.* Bp., 2000.
3. Kosáry Domokos: *Bevezetés Magyarország történetének forrásaiba és irodalmába. I. Általános rész. 2. Országos jellegű levéltárak és forrásközlések.* Bp., 2003.
 |
| **Tantárgyfelelős:** Besze Tibor**Oktató:** Besze Tibor |